**PRILOGA III – FINANČNA IN POGODBENA PRAVILA**

**I. PRAVILA, KI SE UPORABLJAJO ZA PRORAČUNSKE KATEGORIJE NA PODLAGI PRISPEVKOV NA ENOTO**

**I.1 Pogoji za upravičenost prispevkov na enoto**

Kadar so nepovratna sredstva v obliki prispevka na enoto, mora število enot izpolnjevati naslednje pogoje:

* enote morajo biti dejansko uporabljene ali proizvedene v obdobju, določenem v členu I.2.2 posebnih pogojev;
* enote morajo biti potrebne za izvajanje projekta ali proizvedene v njegovem okviru in
* število enot mora biti določljivo in preverljivo, zlasti pa podprto z dokumenti in dokazili, opredeljenimi v tej prilogi.

**I.2 Izračun in dokazila za prispevke na enoto**

1. **Pot**

Kraj izvora se praviloma razume kot kraj, v katerem ima sedež organizacija pošiljateljica, kraj izvajanja pa kot kraj, v katerem ima sedež organizacija gostiteljica. Če se sporoči drug kraj izvora ali izvajanja, mora upravičenec navesti razlog za to spremembo.

Če se pot ni opravila ali se je financirala iz drugih virov EU, ne iz programa Erasmus+ (npr. udeleženec v mobilnosti je že v kraju izvajanja zaradi druge aktivnosti, ki se ne financira na podlagi Sporazuma), mora upravičenec za vsako zadevno mobilnost to ustrezno sporočiti v orodju za mobilnost (Mobility Tool+, v nadaljnjem besedilu: orodje za mobilnost). V tem primeru se nepovratna sredstva za potne stroške ne dodelijo.

1. Izračun zneska nepovratnih sredstev za potne stroške: znesek nepovratnih sredstev se izračuna tako, da se število udeležencev na posamezni razpon razdalje poti, vključno s spremljevalci, pomnoži s prispevkom na enoto, ki se uporablja za zadevni razpon razdalje poti, kakor je določen v Prilogi IV k Sporazumu. Prispevek na enoto na razpon razdalje poti predstavlja znesek nepovratnih sredstev za povratno pot med krajem odhoda in krajem prihoda.

Za določitev ustreznega razpona razdalje poti mora upravičenec navesti razdaljo enosmerne poti, ki jo izračuna s spletnim kalkulatorjem razdalje, ki je na voljo na spletnem mestu Komisije:

<http://ec.europa.eu/programmes/erasmus-plus/tools/distance_sl.htm>.

Upravičenec v orodju za mobilnost izračuna znesek nepovratnih sredstev za potovanje na podlagi veljavnih stopenj prispevka na enoto.

1. Sprožilni dogodek: sprožilni dogodek za upravičenost do nepovratnih sredstev je, da je udeleženec dejansko sodeloval pri aktivnosti.

(c)    Dokazila:

* dokazilo o udeležbi v aktivnosti v obliki izjave, ki jo podpišeta udeleženec in organizacija gostiteljica in v kateri so navedeni kraj, začetni in končni datum aktivnosti ter ime udeleženca.]

**B. Organizacijska podpora**

1. Izračun zneska nepovratnih sredstev: znesek nepovratnih sredstev se izračuna tako, da se število dni na udeleženca pomnoži s prispevkom na enoto na dan, ki se uporablja za zadevno državo gostiteljico, kakor je določen v Prilogi IV k Sporazumu. Po potrebi se lahko v izračun organizacijske podpore vključita en dan poti pred aktivnostjo in en dan poti po njej.

Za projekte, ki jih koordinira javni organ na regionalni ali nacionalni ravni, združenje regij, evropsko združenje za teritorialno sodelovanje ali profitna organizacija, ki je aktivna na področju družbene odgovornosti gospodarskih družb, se prispevki na enoto iz Priloge IV znižajo za 50 %.

1. Sprožilni dogodek: dogodek, ki je pogoj za upravičenost do nepovratnih sredstev, je, da je udeleženec dejansko sodeloval pri aktivnosti v tujini.

(c) Dokazila: dokazilo o udeležbi v aktivnosti v obliki izjave, ki jo podpišeta udeleženec in organizacija gostiteljica in v kateri so navedeni kraj, začetni in končni datum aktivnosti ter ime udeleženca.

(d)    Poročanje:

* Upravičenec mora v orodju za mobilnost poročati o vseh mobilnostih, izvedenih v okviru projekta.
* Udeleženci v aktivnostih morajo o aktivnostih poročati z izpolnitvijo spletnega vprašalnika, v katerem navedejo povratne informacije o dejanskih in kvalitativnih elementih obdobja aktivnosti, njeni pripravi in nadaljnjem spremljanju.]

**II. PRAVILA, KI SE ZA PRORAČUNSKE KATEGORIJE UPORABLJAJO NA PODLAGI POVRAČILA DEJANSKO NASTALIH STROŠKOV**

**II.1 Pogoji za povračilo dejanskih stroškov**

Kadar so nepovratna sredstva v obliki povračila dejanskih stroškov, morajo veljati naslednji pogoji:

1. so stroški, ki jih je imel upravičenec;
2. nastali so v obdobju iz člena I.2.2;
3. navedeni so v oceni proračuna iz Priloge II ali so upravičeni zaradi proračunskih prerazporeditev v skladu s členom I.3.3;
4. nastanejo v zvezi s projektom, kot je opisano v Prilogi II, in so potrebni za njegovo izvajanje;
5. so določljivi in preverljivi ter zlasti evidentirani v računovodskih izkazih upravičenca in določeni v skladu z računovodskimi standardi, ki se uporabljajo v državi, kjer ima upravičenec sedež, in v skladu z njegovo običajno prakso stroškovnega računovodstva;
6. ustrezajo zahtevam davčne in socialne zakonodaje, ki se uporablja;
7. so smotrni, utemeljeni in v skladu z načeli dobrega finančnega poslovodenja, zlasti glede gospodarnosti in učinkovitosti;
8. niso kriti v obliki prispevka na enoto, kakor je določen v oddelku I te priloge.

**II.2 Izračun dejanskih stroškov**

1. **Podpora za posebne potrebe**
2. Izračun zneska nepovratnih sredstev: nepovratna sredstva so povračilo 100 % upravičenih stroškov, ki so dejansko nastali.
3. Upravičeni stroški: stroški, ki so neposredno povezani z udeleženci s posebnimi potrebami in spremljevalci (vključno s potnimi stroški in stroški bivanja, če so utemeljeni in če se za nepovratna sredstva za te udeležence ne zaprosi v proračunskih kategorijah „pot“ in „organizacijska podpora“) ter so dodatni glede na stroške, podprte s prispevkom na enoto, kakor je določen v oddelku I te priloge.
4. Dokazila: dokazilo o dejansko nastalih stroških na podlagi računov, na katerih so navedeni ime in naslov organa, ki je izdal račun, znesek in valuta ter datum računa.
5. Poročanje:

* Upravičenec mora v orodju za mobilnost poročati, ali so se dodatna nepovratna sredstva za podporo za posebne potrebe uporabila za katerega od udeležencev s posebnimi potrebami in/ali spremljevalcev.
* V takem primeru mora upravičenec v orodju za mobilnost poročati o vrsti dodatnih stroškov in dejanskem znesku nastalih povezanih stroškov.

1. **Izredni stroški**
2. Izračun zneska nepovratnih sredstev: nepovratna sredstva so povračilo 75 % upravičenih stroškov za finančno jamstvo, za stroške, povezane s (spletnimi) posvetovanji in javnomnenjskimi raziskavami med mladimi ter aktivnostmi razširjanja, 80 % upravičenih stroškov za drage potne stroške upravičenih udeležencev ter 100 % upravičenih stroškov, ki so dejansko nastali za dodatne stroške, neposredno povezane z udeleženci z manj priložnostmi, ter stroške, povezane z vizumi, dovoljenji za prebivanje in cepljenji.
3. Upravičeni stroški:

– stroški, povezani s finančnim jamstvom, ki ga predloži upravičenec, kadar tako jamstvo zahteva nacionalna agencija, kakor je določeno v členu I.4.2;

* stroški, povezani s (spletnimi) posvetovanji in javnomnenjskimi raziskavami med mladimi, če je to potrebno zaradi projekta;
* stroški, povezani z razširjanjem in uporabo rezultatov;
* stroški najvarčnejšega, a tudi najučinkovitejšega načina potovanja, za upravičene udeležence, za katere običajno pravilo financiranja ne krije vsaj 70 % upravičenih stroškov. Izredni stroški za drago potovanje nadomeščajo običajna nepovratna sredstva za potne stroške.
* stroški za podporo udeležbe mladih z manj priložnostmi (brez potnih stroškov in organizacijske podpore za udeležence in spremljevalce);
* stroški, povezani z vizumom, dovoljenji za prebivanje in cepljenji udeležencev v aktivnostih mobilnosti.

1. Dokazila:

* v primeru finančnega jamstva: dokazilo o stroških finančnega jamstva, ki ga izda organ, ki je upravičencu zagotovil jamstvo, in v katerem so navedeni ime in naslov organa, ki je izdal finančno jamstvo, znesek in valuta stroškov jamstva ter datum in podpis zakonitega zastopnika organa, ki je izdal jamstvo;
* v primeru stroškov, povezanih s (spletnimi) posvetovanji in javnomnenjskimi raziskavami med mladimi: dokazilo o plačilu nastalih stroškov na podlagi računa, na katerem so navedeni ime in naslov organa, ki je izdal račun, znesek in valuta ter datum računa;
* v primeru stroškov, povezanih z razširjanjem in uporabo rezultatov: dokazilo o plačilu nastalih stroškov na podlagi računa, na katerem so navedeni ime in naslov organa, ki je izdal račun, znesek in valuta ter datum računa;
* v primeru potnih stroškov: dokazilo o plačilu povezanih stroškov na podlagi računov, na katerih so navedeni ime in naslov organa, ki je izdal račun, znesek in valuta, datum računa in potek poti;
* za stroške za podporo udeležbe mladih z manj priložnostmi: dokazilo o plačilu povezanih stroškov na podlagi računov, na katerih so navedeni ime in naslov organa, ki je izdal račun, znesek in valuta ter datum računa;
* za stroške, povezane z vizumom, dovoljenji za prebivanje in cepljenji: dokazilo o plačilu na podlagi računov, na katerih so navedeni ime in naslov organa, ki je izdal račun, znesek in valuta ter datum računa.

1. Poročanje:

* Upravičenec mora v orodju za mobilnost poročati, ali so nastali izredni stroški.
* V takem primeru mora upravičenec v orodju za mobilnost poročati o vrsti dodatnih stroškov in dejanskem znesku nastalih povezanih stroškov.

**III. POGOJI ZA UPRAVIČENOST AKTIVNOSTI PROJEKTA**

1. Upravičenec mora zagotoviti, da so aktivnosti projekta, za katere so bila dodeljena nepovratna sredstva, upravičene v skladu s pravili iz vodnika za prijavitelje Erasmus+ za vsak ključni ukrep in vsako področje.
2. Izvedene aktivnosti, ki niso v skladu s pravili iz vodnika za prijavitelje Erasmus+, kakor so dopolnjena s pravili iz te priloge, mora nacionalna agencija razglasiti za neupravičene, zneske nepovratnih sredstev za zadevne aktivnosti pa je treba v celoti povrniti. Povračilo mora zajemati vse proračunske kategorije, za katere so bila dodeljena nepovratna sredstva v zvezi z aktivnostjo, ki je razglašena za neupravičeno.
3. Upravičeno minimalno trajanje aktivnosti mobilnosti iz vodnika za prijavitelje je minimalno trajanje aktivnosti brez časa, porabljenega za pot.

**IV. PRAVILA IN POGOJI ZA ZNIŽANJE NEPOVRATNIH SREDSTEV ZARADI SLABEGA ALI DELNEGA IZVAJANJA ALI IZVAJANJA Z ZAMUDO**

1. Nacionalna agencija lahko na podlagi končnega poročila, ki ga predloži upravičenec, ugotovi, da je projekt izveden slabo, delno ali z zamudo.
2. Nacionalna agencija lahko upošteva tudi informacije, ki jih prejme iz katerega koli drugega ustreznega vira in ki potrjujejo, da projekt ni izveden v skladu s pogodbenimi določbami. Drugi viri informacij lahko vključujejo obiske za spremljanje, preglede dokumentacije ali preglede na kraju samem, ki jih izvede nacionalna agencija.
3. Končno poročilo se oceni na podlagi meril kakovosti, na podlagi katerih lahko prejme največ 100 točk. Če končno poročilo skupno prejme manj kot 50 točk, lahko nacionalna agencija zniža končni znesek nepovratnih sredstev za organizacijsko podporo zaradi slabega ali delnega izvajanja projekta ali izvajanja projekta z zamudo, čeprav so bile vse sporočene aktivnosti upravičene in so se dejansko izvedle.
4. Končno poročilo se oceni na podlagi skupnega sklopa meril kakovosti, ki se osredotočajo na naslednje postavke:

* v kolikšni meri se je projekt izvajal v skladu z odobreno vlogo za nepovratna sredstva;
* kakovost uporabljenih participativnih metod neformalnega učenja in vključevanje mladih v vse faze projekta;
* vpliv na udeležence in sodelujoče organizacije;
* kakovost praktičnih ureditev, načinov upravljanja in podpore;
* kakovost in obseg izvedenih aktivnosti razširjanja.

1. Znižanje nepovratnih sredstev zaradi slabega ali delnega izvajanja ali izvajanja z zamudo se lahko uporabi za končni skupni znesek upravičenih stroškov za organizacijsko podporo in lahko znaša:

* 25 %, če končno poročilo prejme najmanj 40 točk in manj kot 50 točk;
* 50 %, če končno poročilo prejme najmanj 25 točk in manj kot 40 točk;
* 75 %, če končno poročilo prejme manj kot 25 točk.]

**V. SPREMEMBE NEPOVRATNIH SREDSTEV (NI RELEVANTNO)**

**VI. PREVERJANJA UPRAVIČENCA DO NEPOVRATNIH SREDSTEV IN PREDLOŽITEV DOKAZIL**

V skladu s členom II.27 Priloge I k Sporazumu se lahko pri upravičencu izvedejo preverjanja in revizije v zvezi s Sporazumom. Namen preverjanj in revizij je prepričati se, ali je upravičenec nepovratna sredstva upravljal ob upoštevanju pravil iz Sporazuma, da se določi končni znesek nepovratnih sredstev, do katerega je upravičen upravičenec.

Preverjanje končnega poročila je treba izvesti za vse projekte. Poleg tega se lahko za projekt izvede dodatno preverjanje dokumentacije ali pregled na kraju samem, če je sporazum za projekt vključen v vzorec nacionalne agencije, ki ga zahteva Evropska komisija, ali če ga je nacionalna agencija izbrala za usmerjeno preverjanje na podlagi ocene tveganja.

Za preverjanje končnega poročila in preverjanje dokumentacije mora upravičenec nacionalni agenciji predložiti kopije dokazil iz oddelka I.2, razen če nacionalna agencija zahteva predložitev izvirnikov. Nacionalna agencija mora izvirnike dokazil po analizi vrniti upravičencu. Če upravičenec ni uradno pooblaščen za pošiljanje izvirnikov dokumentov za preverjanje končnega poročila ali dokumentacije, lahko zadevni upravičenec namesto tega pošlje kopijo dokazil.

Nacionalna agencija lahko od upravičenca zahteva, da za kakršno koli preverjanje zagotovi dodana dokazila ali dokaze, ki se navadno zahtevajo za preverjanje kakšne druge vrste, kot je določeno v členu II.27 splošnih pogojev.

Različna preverjanja morajo vključevati:

1. **Preverjanje končnega poročila**

Preverjanje končnega poročila se izvede v fazi končnega poročanja v prostorih nacionalne agencije, da se določi končni znesek nepovratnih sredstev, do katerega je upravičen upravičenec.

Upravičenec mora nacionalni agenciji prek orodja za mobilnost predložiti končno poročilo, ki vključuje naslednje informacije o odhodkih iz nepovratnih sredstev:

* Prispevki na enoto, porabljeni za proračunske kategorije:
  + pot
  + organizacijska podpora
* Dejansko nastali stroški za proračunsko kategorijo:
  + podpora za posebne potrebe
* Dejansko nastali stroški in dokazila iz oddelka II te priloge za proračunsko kategorijo:
  + izredni stroški

1. **Preverjanje dokumentacije**

Preverjanje dokumentacije je poglobljeno preverjanje dokazil v prostorih nacionalne agencije, ki se lahko izvede v fazi končnega poročanja ali po njej.

Upravičenec mora na zahtevo nacionalni agenciji predložiti dokazila za vse proračunske kategorije.

1. **Pregledi na kraju samem**

Preglede na kraju samem izvede nacionalna agencija v prostorih upravičenca ali drugih prostorih, relevantnih za izvajanje projekta. Upravičenec mora med temi pregledi nacionalni agenciji dati na voljo za pregled izvirnike dokazil za vse proračunske kategorije.

Izvedejo se lahko tri vrste pregledov na kraju samem.

* ***Pregled na kraju samem med izvajanjem projekta***

Ta pregled se izvede med izvajanjem projekta, da lahko nacionalna agencija neposredno preveri dejansko izvedbo in upravičenost vseh aktivnosti in udeležencev projekta.

* ***Pregled na kraju samem po zaključku projekta***

Ta pregled se izvede po koncu projekta in običajno po preverjanju končnega poročila.

Upravičenec mora nacionalni agenciji poleg vseh dokazil zagotoviti tudi dostop do evidenc stroškov projekta v svojih računovodskih izkazih.